યુએન સિક્યોરિટી કાઉન્સિલમાં એક અનૌપચારિક વાતચીતમાં યુકે એ કહ્યું છે કે તેઓ સોમવારના રોજ મતદાનના એક રાઉન્ડ બાદ સંયુકત રાષ્ટ્રમાં આગળની વોટિંગ પ્રક્રિયા રોકવા પર વિચાર કરી રહ્યું છે. યુકે આ વોટિંગને રોકવા માટે જે પ્રકારનો પ્રસ્તાવ સામે મૂકયો છે તેનાથી ભારત ખૂબ જ નારાજ છે. અત્યાર સુધીના વોટિંગને જોતા કહી શકાય છે કે ભંડારીને યુએન જનરલ એસેમ્બલીમાં અંદાજે 2/3 બહુમતી મળતી દેખાઇ રહી છે (121 દેશોએ ભંડારીની ઉમેદવારીનું સમર્થન કર્યું છે), પરંતુ યુકે ક્રિસ્ટોફર ગ્રીનવુડનું સમર્થન કયા રહ્યું છે. બીજીબાજુ ગ્રીનવુડ એ 15 સભ્યોવાળી યુએન સિક્યોરિટી કાઉન્સિલમાં પોતાના સ્થાયી સભ્યોની મદદથી સમર્થન પ્રાપ્ત કરવાની કોશિષ કરી છે. કોઇપણ ઉમેદવારને જીતવા માટે યુએનજીએ અને યુએનએસસીમાં બહુમતી હોવી જરૂરી છે.